**Midlertidig personalreglement for … … … *(virksomhetens navn)***

1. **Ansettelse og innstilling**  
     
   Direktør (leder) utnevnes av Kongen i statsråd og er følgelig embetsmann.  
   *Alternativer:*
2. *Direktør beskikkes av Kongen i statsråd*
3. *Direktør ansettes av x-departementet*
4. *Direktør ansettes av styret for virksomheten  
     
   (Eventuelle særregler for andre ledere m.m.)*  
     
   Ved utnevning eller konstitusjon av embetsmann skal embetsmannen underrettes skriftlig med opplysning om eventuelle særvilkår. *(Utelates hvis det ikke er embetsmenn i virksomheten.)*  
     
   Bortsett fra de ansatte som er nevnt ovenfor, er det x-departementet som har ansettelsesretten. Direktøren avgir innstilling i disse sakene.  
     
   Dersom det er flere kvalifiserte søkere til en stilling, skal vanligvis tre søkere innstilles i den rekkefølge de bør komme i betraktning, jf. lov om statens ansatte mv. (statsansatteloven) § 5 tredje ledd.
5. **Utlysning av stillinger**Ledige (embeter og) stillinger skal, med de unntak som er nevnt i pkt. 3, utlyses offentlig, jf. statsansatteloven § 4 første ledd.  
     
   Stillinger som utlyses offentlig skal også utlyses internt dersom det er ansatte i virksomheten. Alle som er ansatt i virksomheten, fast eller midlertidig, og innleide arbeidstakere, kan søke stillinger som bare er utlyst internt. Se også arbeidsmiljøloven § 14-1.   
     
   Fraværende ansatte skal underrettes om ledige stillinger, med mindre dette ikke er praktisk mulig.  
     
   Stillingen som direktør *(evt. også andre stillinger)* utlyses av x-departementet. De øvrige stillingene utlyses av virksomheten.
6. **Unntak fra reglementsbestemmelsene**  
     
   For ansettelse av statsansatte inntil seks måneder gjelder ikke kravene til offentlig utlysning, innstilling og ansettelse, jf. statsansatteloven § 7 første ledd. Direktøren har ansettelsesretten.  
     
   En ansettelse som strekker seg ut over seks måneder skal behandles etter reglementets vanlige regler.  
     
   Midlertidig ansettelse som omtalt i dette punkt, kan bare skje dersom det foreligger hjemmel for midlertidig ansettelse etter statsansatteloven § 9.  
     
   Ansettelser med kortere arbeidstid enn 15 timer pr. uke omfattes ikke av personalreglementets bestemmelser om innstilling og ansettelse. For disse ansettelsene avgis ikke innstilling og direktøren har ansettelsesretten.
7. **Ikrafttredelse og varighet**Dette personalreglementet er fastsatt av x-departementet, med hjemmel i statsansatteloven § 2 sjette ledd.  
     
   *(Forutsatt at det har vært mulig):* I samsvar med lovens krav er det innhentet synspunkter fra virksomhetens ledelse og de lokale representantene for tjenestemannsorganisasjonene som har forhandlingsrett etter tjenestetvistloven. *(Eventuell forklaring om hvorfor dette ikke har vært mulig, f.eks. fordi det ennå ikke er ansatte i virksomheten.)*  
     
   Personalreglementet trer i kraft … … … og varer inntil … … … *(Dato, eventuelt inntil det er forhandlet frem ordinært personalreglement for virksomheten i samsvar med statsansatteloven § 2 første til femte ledd, likevel ikke ut over … … …)*